# Ariana Sánchez Fallada

Ariana Sánchez Fallada, més coneguda com a Ari Sánchez, (Reus, 19 de juliol de 1997) és una jugadora de pàdel catalana que ocupa la 2a posició en el rànquing World Padel Tour. La seva parella esportiva és Paula Josemaría.

## Carrera esportiva

Abans d'arribar al World Padel Tour, Ariana Sánchez, va tenir de parella esportiva a Marta Ortega com a amateurs.
El 2016 va començar la seva eclosió en el World Padel Tour, any en el qual va jugar amb Tamara Icardo des de principi de temporada fins a mitjan temporada, quan, de nou, Marta Ortega es va convertir en la seva nova parella esportiva, aquesta vegada de manera professional.
En aquest 2016 també va jugar amb Paula Eyheraguibel en els tornejos de la Federació Catalana.
El 2017 van aconseguir els seus primers grans resultats juntes en guanyar l'Open de Cantàbria de 2017, el primer torneig de la temporada, en vèncer a la final a Elisabeth Amatriaín i Patricia Llaguno per 6-4 i 7-6.
Durant la temporada van ser una de les parelles més dures de vèncer del circuit, però no van aconseguir tornar a trepitjar una final fins al Master Final, on van caure derrotades davant Mapi i Maco Sánchez Alayeto per 7-5 i 7-5.
El 2018 van continuar com a parella, sent assídues en semifinals durant la temporada, caient en set semifinals durant aquesta. Van aconseguir la final en el Master de València i en el Granada Open, caient derrotades en ambdues finals.
A final de temporada es van separar com a parella, convertint-se Alejandra Salazar en la seva nova companya esportiva pel 2019. Al costat d'Alejandra Salazar va aconseguir cinc títols del World Padel Tour en 2019, convertint-se, ambdues, en la segona millor parella del rànquing, per darrere de la formada per Marta Marrero i Marta Ortega.

## Palmarès

* 3 vegades campiona del món per parelles (infantil, cadet i júnior)
* 3 vegades campiona del món per la selecció espanyola de Pàdel (infantil, cadet i júnior)
* 5 vegades campiona d'Espanya (menors)
* Esportista revelació de l'any 2011 UFEC-Diari Sport
* Millor esportista absolut femení 2016 de la Ciutat de Reus
* Campiona d'Espanya campionat de seleccions autonòmiques absolut 2015.
* Integrant de la selecció catalana de menors 2010-2015
* Integrant de la selecció catalana absoluta des de 2012
* Campiona d'Espanya campionat seleccions autonòmiques de menors 2015.
* Campiona de Catalunya en la seva categoria de menors des de 2010
* Jugadora circuit WPT des 2012. 9a del rànquing 2017
* Integrant de la Preselecció Nacional Femenina de Pàdel 2016
* Campiona de Catalunya, en la categoria absolut 2016
* Campiona d'Espanya per equips 2017
* Campiona de l'WPT Santander Open 2017
* Open de Santander 2017, al costat de Marta Ortega.
* Campiona Joma Múrcia Challenger 2017
* Campiona de Catalunya Absolut 2017
* Finalista Màster Final WPT 2017
* Jugadora Revelació de l'any 2017 del circuit WPT
* Campiona Catalunya Equips 1ª cat. 2018. Amb el Reial Club de Polo de Barcelona
* Campiona d'Espanya per equips de 1ª absolut 2018. Amb el Reial Club de Polo de Barcelona
* Open d'Alacant 2019, al costat d'Alejandra Salazar.
* Open de Jaén 2019, al costat d'Alejandra Salazar.
* Màster de Valladolid 2019, al costat d'Alejandra Salazar.
* Open de Mijas 2019, al costat d'Alejandra Salazar.
* Màster Final 2019, al costat d'Alejandra Salazar.
* Madrid Adeslas Open 2021, al costat de Paula Josemaría

## Referències

* ↑ Bonastre i Thió, Xavier «La número 1 del món de pàdel és catalana - Esport3». TV3 i Catalunya Ràdio, 13-10-2020 [Consulta: 13 octubre 2020].
* ↑ «Ariana Sánchez Fallada». World Padel Tour. Arxivat de l'original el 2023-02-07. [Consulta: 25 abril 2021].
* ↑ «Las chicas también cambian: Ortega y Sánchez otra vez juntas». World Padel Tour, 22-07-2016. [Consulta: 1r març 2019].
* ↑ «Las gemelas Alayeto revalidan el título de Maestras». alacontra.elindependiente.com, 18-12-2017. Arxivat de l'original el 2019-03-02. [Consulta: 1r març 2019].
* ↑ «Intercambio en las parejas 2 y 4 para 2019: Marrero-Ortega y Salazar-Sánchez». Marca, 18-12-2018. [Consulta: 1r març 2019].
* ↑ «Palmarés». Ariana Sánchez Fallada. [Consulta: 13 octubre 2020].
* ↑ «Palmarés». Ariana Sánchez Fallada, 24-02-2018 [Consulta: 13 octubre 2020].
* ↑ «Palmarés». Ariana Sánchez Fallada, 10-03-2018 [Consulta: 13 octubre 2020].

## Enllaços externs

* Ariana Sánchez Fallada - Lloc web oficial
* Fitxa d'Ariana Sánchez - World Padel Tour